Πρόωρες **βουλευτικές εκλογές** διεξήχθησαν στο Ισραήλ για την εκλογή των 120 μελών της 22ης Κνέσετ. Οι εκλογές προκηρύχθηκαν έπειτα από την αποτυχία του πρωθυπουργού Μπενιαμίν Νετανιάχου να σχηματίσει κυβέρνηση συνασπισμού, λίγο μετά τις προηγούμενες εκλογές του Απριλίου του 2019. Ήταν η πρώτη αποτυχία στο είδος της στην ισραηλινή ιστορία. Στις 30 Μαΐου η Κνέσετ αποφάσισε να αυτοδιαλυθεί και να προκηρυχθούν νέες εκλογές, προκειμένου να εμποδίσει τον αρχηγό του κόμματος των Κυανόλευκων, Μπένι Γκαντς, να γίνει εντολοδόχος πρωθυπουργός. Ήταν οι πρώτες εκλογές στις οποίες η Κνέσετ αποφάσισε την αυτοδιάλυσή της πριν σχηματιστεί νέα κυβέρνηση.

Πλαίσιο
-------

Μετά τη διεξαγωγή των προηγούμενων εκλογών, τον Απρίλιο του 2019, ο πρωθυπουργός Μπενιαμίν Νετανιάχου άρχισε συνομιλίες με άλλα κόμματα προκειμένου να σχηματιστεί κυβέρνηση συνασπισμού.  Στις 15 και 16 Απριλίου, οι ηγέτες όλων των κομμάτων που κέρδισαν έδρες στην Κνέσετ συναντήθηκαν με τον πρόεδρο Ρεουβέν Ριβλίν για να συστήσουν ένα ορισμένο πρόσωπο να σχηματίσει κυβέρνηση. Ο Νετανιάχου έλαβε συστάσεις από ηγέτες που αντιπροσωπεύουν 65 έδρες στην Κνέσετ, ενώ ο Γκάντς έλαβε συστάσεις από ηγέτες που εκπροσωπούσαν μόνο 45 έδρες στην Κνέσετ. Οι ηγέτες των δύο αραβικών κομμάτων, που αντιπροσωπεύουν 10 έδρες στην Κνέσετ, αρνήθηκαν να κάνουν οποιαδήποτε σύσταση. Με βάση τις συστάσεις που έλαβε, ο Ριβλίν όρισε τον Νετανιάχου να σχηματίσει τον επόμενο κυβερνητικό συνασπισμό.  Έπειτα από έναν μήνα διαπραγματεύσεων, η αποτυχία του Νετανιάχου να σχηματίσει κυβέρνηση οδήγησε την Κνέσετ με 74 ψήφους υπέρ έναντι 45 κατά, να διαλυθεί λίγο λίγο μετά τα μεσάνυχτα στις 29 Μαΐου 2019. Οι νέες εκλογές ορίστηκαν για τις 17 Σεπτεμβρίου 2019.

Εκλογικό σύστημα
----------------

Οι 120 έδρες στην Κνέσετ εκλέγονται με αναλογική εκπροσώπηση κλειστού καταλόγου σε μία εθνική εκλογική περιφέρεια. Το εκλογικό όριο για τις εκλογές είναι 3,25%. Στις περισσότερες περιπτώσεις, αυτό συνεπάγεται ένα ελάχιστο 4 εδρών για ένα κόμμα, αλλά σε ορισμένες περιπτώσεις ένα κόμμα μπορεί να καταλήξει σε τρεις.

Αποτελέσματα
------------

|  |
| --- |
|  |
| Κόμμα/συμμαχία | Ψήφοι | % | Έδρες | +/– |
|  | Κυανόλευκοι | 1.151.214 | 25,95 | 33 | –2 |
|  | Λικούντ | 1.113.617 | 25,10 | 32 | –6 |
|  | Ενιαία Λίστα | 470.211 | 10,60 | 13 | +3 |
|  | Shas | 330.199 | 7,44 | 9 | +1 |
|  | Yisrael Beiteinu | 310.154 | 6,99 | 8 | +3 |
|  | Ενωμένη Τορά Ιουδαϊσμός | 268.775 | 6,06 | 7 | –1 |
|  | Γιαμίνα | 260.655 | 5,87 | 7 | +1 |
|  | Εργατικό-Gesher | 212.782 | 4,80 | 6 | 0 |
|  | Δημοκρατική Ένωση | 192.495 | 4,34 | 5 | +1 |
|  |
|  | Otzma Yehudit | 83.609 | 1,88 | 0 | 0 |
|  | Tzomet | 14.805 | 0,33 | 0 | 0 |
|  | Λαϊκή Ενότητα | 5.946 | 0,13 | 0 | Νέο |
|  | Ερυθρόλευκοι | 4.358 | 0,10 | 0 | Νέο |
|  | Δικαιοσύνη | 3.053 | 0,07 | 0 | Νέο |
|  | Κοσμικό Δίκαιο | 2.395 | 0,05 | 0 | Νέο |
|  | Σεβασμός και Ισότητα | 1.545 | 0,03 | 0 | Νέο |
|  | Τα Δικαιώματά μας στην Ψήφο μας | 1.473 | 0,03 | 0 | 0 |
|  | Κόμμα Πειρατών | 1.236 | 0,03 | 0 | 0 |
|  | Οικονομική Δύναμη | 1.193 | 0,03 | 0 | Νέο |
|  | Mitkademet | 1.033 | 0,02 | 0 | Νέο |
|  | Κάμα | 994 | 0,02 | 0 | Νέο |
|  | Νέα Εντολή | 928 | 0,02 | 0 | 0 |
|  | Κόμμα Δημοκρατίας | 736 | 0,02 | 0 | Νέο |
|  | North | 725 | 0,02 | 0 | Νέο |
|  | Φιλελεύθερο Χριστιανικό Κίνημα | 610 | 0,01 | 0 | 0 |
|  | Da'am—Πράσινη Οικονομία—Ένα Έθνος | 592 | 0,01 | 0 | 0 |
|  | Ανθρώπινη Αξιοπρέπεια | 542 | 0,01 | 0 | 0 |
|  | Μπλοκ Βίβλος | 497 | 0,01 | 0 | 0 |
|  | Κοινωνική Ηγεσία | 434 | 0,01 | 0 | Νέο |
| Άκυρα/λευκά ψηφοδέλτια | 28.362 | – | – | – |
| **Σύνολο** | **4.465.168** | **100** | **120** | **0** |
| Εγγεγραμμένοι ψηφοφόροι/συμμετοχή | 6.394.030 | 69,83 | – | – |
| Πηγή: CEC Αρχειοθετήθηκε 2019-09-25 στο Wayback Machine. The Times of Israel |

Επακόλουθα
----------

Οι πρόωρες εκλογές δεν μπόρεσαν να δώσουν μια σαφή εικόνα της επόμενης κυβέρνησης, καθώς δεν κατέστη δυνατόν να σχηματιστεί ξανά κυβέρνηση συνασπισμού. Μερικοί ανέφεραν την πιθανότητα να διεξαχθούν και τρίτες εκλογές. Μία ημέρα πριν τις εκλογές, ο Μπένι Γκαντς κάλεσε τον πρόεδρο Ρεουβέν Ριβλίν να αποφύγει πάση θυσία τις τρίτες εκλογές, μετά την άρνηση του Νετανιάχου να αποκλείσει την πιθανότητα διεξαγωγής νέων εκλογών. 
Ο Νετανιάχου ζήτησε τον σχηματισμό μιας "ισχυρής σιωνιστικής κυβέρνησης" και ο Γκαντς διεκδίκησε την πρωθυπουργία.

Οι νέοι βουλευτές ορκίστηκαν στις 3 Οκτωβρίου 2019.

Στις 22 Οκτωβρίου ο Νετενιάχου ανακοίνωσε στον Ριβλίν ότι δεν ήταν δυνατό να σχηματίσει κυβέρνηση. Δύο ημέρες αργότερα, ο πρόεδρος Ριβλίν έδωσε την εντολή για σχηματισμό κυβέρνησης στον Γκαντς.

Ο Γκαντς είχε 28 ημέρες για να σχηματίσει κυβέρνηση συνασπισμού, όμως απέτυχε και κατέθεσε την εντολή στις 21 Νοεμβρίου. Ακολούθησε περίοδος 21 ημερών, κατά την οποία οποιοδήποτε μέλος της Κνέσετ μπορούσε να ηγηθεί της κυβέρνησης αν κατέθεταν 61 υπογραφές στον πρόεδρο. Ως τις 11 Δεκεμβρίου, δεν υπήρχε κάποιος βουλεευτής που μπορούσε να σχηματίσει κυβέρνηση και συνακόλουθα η Κνέσετ για μία ακόμη φορά αποφάσισε την αυτοδιάλυσή της και την προκήρυξη νέων εκλογών, για τις 2 Μαρτίου 2020.

Παραπομπές
----------

1. ↑  Israel goes back to elections as Netanyahu fails to form coalition The Jerusalem Post, 30 Μαΐου 2019
2. ↑  Gil Hoffman; Lahav Harkov (2019-05-30). «Israel goes back to elections as Netanyahu fails to form coalition». *The Jerusalem Post*.. Ανακτήθηκε στις 2019-05-30.
3. ↑  Megan Specia (2019-05-30). «What You Need to Know About Israel's New Elections». *The New York Times*.. Ανακτήθηκε στις 2019-06-05.
4. ↑  Liebermann, Oren (2019-04-10). «Netanyahu set for fifth term as Israel's leader as rival concedes defeat» (στα αγγλικά). *CNN*.. Ανακτήθηκε στις 2019-04-10.
5. ↑  «President officially taps Netanyahu to form next government» (στα αγγλικά). *The Times of Israel*. 2019-04-17.. Ανακτήθηκε στις 2019-04-17.
6. ↑  «Israel goes back to elections as Netanyahu fails to form coalition». *The Jerusalem Post*. 2019-05-29. . [*νεκρός σύνδεσμος*]
7. ↑  «With Bader-Ofer method, not every ballot counts». *The Jerusalem Post*. 2014-03-16. .
8. ↑  Yoni Kempinski (2019-09-17). «Likud MK: There's always a possibility for a third election» (στα αγγλικά). *Arutz Sheva*.. Ανακτήθηκε στις 2019-09-18.
9. ↑  Staff writer (2019-09-19). «Gantz urges Rivlin to help ensure Israel does not go to third election». *The Times of Israel*.. Ανακτήθηκε στις 2019-09-18.
10. ↑  «Israel Election Results: Netanyahu Says No Choice but to Form Broad Unity Government». *Haaretz*. 2019-09-19. .
11. ↑  Jonathan Lis (3 Οκτωβρίου 2019). «Riffing on Elvis, Netanyahu warns of 'heavy price' if no unity government». *Haaretz*. Ανακτήθηκε στις 4 Οκτωβρίου 2019.
12. ↑  Holmes, Oliver (21 Οκτωβρίου 2019). «Benjamin Netanyahu tells Israeli president he cannot form government» – μέσω www.theguardian.com.
13. ↑  Raoul Wootliff (2019-10-23). «Charged with forming coalition, Gantz asks Netanyahu to join, vows to heal rifts». *The Times of Israel*.. Ανακτήθηκε στις 2019-10-23.
14. ↑  Lis, Jonathan (22 Οκτωβρίου 2019). «Israeli President to Task Gantz With Forming Government on Wednesday». *Haaretz* (στα Αγγλικά).
15. ↑  Gil Hoffman (21 Νοεμβρίου 2019). «Rivlin hands over mandate, begs MKs to prevent third election». *The Jerusalem Post* (στα Αγγλικά). Ανακτήθηκε στις 21 Νοεμβρίου 2019.
16. ↑  Staff writer (11 Δεκεμβρίου 2019). «Israel calls another election for March, the third in a year». *The Times of Israel*. Ανακτήθηκε στις 11 Δεκεμβρίου 2019.